Τουλίπες, τριαντάφυλλα και άλλα λουλούδια
Ο **Χουάλτερους Χάισερτς** (ή **Βάουτερ Χάισερτς** Wouter Gysaerts ή Gualterus Gysaerts,1649 - ή μετά το 1677) ήταν Φλαμανδός ζωγράφος νεκρών φύσεων που ειδικεόταν στην απεικόνιση λουλουδιών και σε πίνακες με γιρλάντες.

Βιογραφία
---------

Ο Χουάλτερους Χάισερτς γεννήθηκε στην Αμβέρσα, ανεψιός (ή ίσως εξάδελφος) του Ντάβιντ Τένιερς του νεότερου. Ήταν μαθητής του Φίλιπ Φρόιτερς. Έγινε Δάσκαλος στην τοπική συντεχνία του Αγίου Λουκά το 1670. Μετακόμισε στο Μέχελεν το 1674, όπου εντάχθηκε στην τοπική τάξη του Τάγματος των Φραγκισκανών μοναχών που ονομαζόταν *Recollects*. Όταν έγινε μοναχός, άλλαξε το όνομά του από Βάουτερ σε Χουάλτερους. Απεβίωσε στο Μέχελεν το 1677 ή μετά.

Έργο
----

Ζωγράφισε κυρίως νεκρές φύσεις λουλουδιών σε βάζα και πίνακες με γιρλάντες στο ύφος του φλαμανδού μοναχού ζωγράφου Ντάνιελ Σέγκερς. Εν γένει υπέγραφε ως *FG Gysaerts* και αργότερα ως *FG Gysaerts Min.* F. 

 Μια γιρλάντα λουλουδιών που περιβάλλει την προτομή του Φρανσίσκους Ρόντιους, μάρτυρα του Γκόρκουμ
Ο Χάισερτς συνεργάστηκε με άλλους ζωγράφους ιδιαίτερα στην παραγωγή πινάκων με γιρλάντα. Οι πίνακες με γιρλάντα είναι ένας ειδικός τύπος νεκρής φύσης που αναπτύχθηκε στην Αμβέρσα από καλλιτέχνες όπως οι Γιαν Μπρίγκελ ο πρεσβύτερος, Χέντρικ φαν Μπάλεν, Φρανς Φράνκεν ο νεότερος, Πέτερ Πάουλ Ρούμπενς και Ντάνιελ Σέγκερς. Οι πίνακες αυτού του τύπου απεικονίζουν συνήθως μια γιρλάντα λουλουδιών γύρω από μια λατρευτική εικόνα ή πορτρέτο. Οι πίνακες με γιρλάντα ήταν συνήθως συνεργασίες μεταξύ ζωγράφου νεκρής φύσης και ζωγράφου μορφών.  Το 1676 ο Χουάλτερους Χάισερτς συνεργάστηκε με τον θείο του Ντάβιντ Τένιερς τον νεότερο σε μια σειρά από 19 πίνακες με γιρλάντα που απεικονίζουν τους μάρτυρες του Γκόρκουμ. Η σειρά έγινε για την Εκκλησία των Μινοριτών αδελφών στο Μέχελεν μετά την ευλόγηση των μαρτύρων στις 9 Ιουλίου 1676. Ο Τένιερς ζωγράφισε τη μονόχρωμη προτομή - πορτρέτο του κάθε μάρτυρα σε ένα διακοσμητικό πλαίσιο, ενώ ο Χάισερτς ζωγράφισε το διακοσμητικό πλαίσιο και τη γιρλάντα γύρω από αυτό. Από αυτούς τους πίνακες, 8 είναι ακόμη γνωστό ότι υπάρχουν, ένας από τους οποίους βρίσκεται στο Ρέικσμουζέουμ. Τόσο ο Χάισερτς όσο και ο Τένιερς υπογράφουν τον πίνακα στο Ρέικσμουζεουμ.

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. ↑  (Ολλανδικά) *RKDartists*. rkd.nl/explore/artists/34800. Ανακτήθηκε στις 23  Αυγούστου 2017.
2. ↑  «Gualetrus Wouter Gysaerts». (Αγγλικά) *Art UK painters database*. gysaerts-gualetrus-wouter-1649after-1674.
3. ↑  (Αγγλικά) *ECARTICO*. 3401. Ανακτήθηκε στις 9  Οκτωβρίου 2017.
4. ↑  (Αγγλικά) *Union List of Artist Names*. 16  Αυγούστου 2008. 500013050. Ανακτήθηκε στις 11  Οκτωβρίου 2018.
5. ↑  rkd.nl/explore/artists/34800. Ανακτήθηκε στις 15  Οκτωβρίου 2016.
6. 1 2  Júlia Tátrai, *The beatified martyrs of Gorkum. A series of paintings by David Teniers the younger and Wouter Gysaerts*, In: Geest en gratie. Essays presented to Ildikó Ember in her Seventieth birthday. Editor-in-chief: Orsolya Radványi. Co-editors: Júlia Tátrai, Ágota Varga. Budapest: Szépművészeti Múzeum; Elektropoduct Nyomdaipari Kft. 2012, pp. 26–33
7. ↑  Ursula Härting, *Review of Susan Merriam, Seventeenth-Century Flemish Garland Paintings. Still Life, Vision and the Devotional Image*

Εξωτερικοί σύνδεσμοι
--------------------

 Πολυμέσα σχετικά με το θέμα  Gualterus Gysaerts στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 306063446
* BPN: 34421666
* ULAN: 500013050
* RKD: 34800

 |

 |